Nõukogu määrus (ESTÜ, EMÜ, Euratom) nr 2426/91,

29. juuli 1991,

millega muudetakse määrust 422/67/EMÜ, 5/67/Euratom komisjoni presidendi ja liikmete, Euroopa Kohtu presidendi, kohtunike, kohtujuristide ja kohtusekretäri ning esimese astme kohtu esimehe, liikmete ja kohtusekretäri rahaliste tasude kindlaksmääramise kohta ja määrust (EMÜ, Euratom, ESTÜ) nr 2290/77 kontrollikoja liikmete rahaliste tasude kindlaksmääramise kohta

EUROOPA ÜHENDUSTE NÕUKOGU,

võttes arvesse Euroopa ühenduste ühtse nõukogu ja ühtse komisjoni asutamislepingut, eriti selle artiklit 6,

võttes arvesse Euroopa Söe- ja Teraseühenduse asutamislepingut, eriti selle artiklit 78c,

võttes arvesse Euroopa Majandusühenduse asutamislepingut, eriti selle artiklit 206,

võttes arvesse Euroopa Aatomienergiaühenduse asutamislepingut, eriti selle artiklit 180,

ning arvestades, et:

kohane on muuta teatavaid komisjoni, Euroopa Kohtu, esimese astme kohtu ja kontrollikoja liikmete rahaliste tasude kindlaksmääramist käsitlevate määruste sätteid, selgitamaks eelkõige tingimusi, mille kohaselt nimetatud liikmete suhtes kehtib Euroopa ühenduste ametnike personalieeskirjadega ettenähtud sotsiaalkindlustusskeem,

ON VASTU VÕTNUD KÄESOLEVA MÄÄRUSE:

Artikkel 1

1. Määruse 422/67/EMÜ, 5/67/Euratom [1] (nagu seda on viimati muudetud määrusega (Euratom, ESTÜ, EMÜ) nr 3911/90) [2] artikkel 11 asendatakse järgmisega:

"Artikkel 11

Komisjoni ja Euroopa Kohtu liige saab Euroopa ühenduste ametnike personalieeskirjadega ettenähtud sotsiaalkindlustusskeemi kohaseid toetusi haiguse, kutsehaiguse ja tööõnnetuse korral, lapse sünnitoetust ja matusetoetust.

Esimest lõiku kohaldatakse ka komisjoni või kohtu endiste liikmete suhtes, kelle suhtes kohaldatakse artiklis 8 sätestatud pensioniskeemi, artiklis 7 sätestatud üleminekutoetuste süsteemi või artiklis 10 sätestatud invaliidsuspensioniskeemi.

Euroopa ühenduste ametnike personalieeskirjades sätestatud sotsiaalkindlustusskeemi ei kohaldata riskide suhtes, mis on kaetud muude sotsiaalkindlustusskeemidega, mille alusel komisjoni või kohtu endisel liikmel on õigus saada sama liiki ja sama suurt toetust.

Komisjoni või kohtu endisel liikmel, kes on ametis olnud vähemalt 60. eluaastani või kel on õigus saada toetust artiklis 10 sätestatud invaliidsuspensioniskeemi alusel, säilib siiski piiranguteta õigus saada personalieeskirjade kohast haigushüvitist. Kui ta ei saa artiklis 7 sätestatud üleminekutoetust ning tal ei ole õigust saada hüvitist artiklis 8 sätestatud pensioniskeemi ega artiklis 10 sätestatud invaliidsuspensioniskeemi alusel, on komisjoni või kohtu endine liige kohustatud tasuma poole selliste riskide katmiseks vajalikest osamaksudest. Osamaksud arvutatakse viimase üleminekutoetuse alusel, mida kohandatakse hilisemate muudatustega.

Komisjoni või kohtu endine liige, kes lahkus ametist enne 60. eluaastat ja kellel ei ole artiklis 7 sätestatud üleminekutoetuse perioodi lõppemise ajal õigust saada hüvitist artiklis 8 sätestatud pensioniskeemi või artiklis 10 sätestatud invaliidsuspensioniskeemi alusel, võib säilitada õiguse saada käesoleva artikli teises ja kolmandas lõigus sätestatud toetust juhul, kui ta ei tööta tasustataval töökohal, mille kaudu talle laieneks muu riiklik ravikindlustusskeem. Sellisel juhul peab ta täies ulatuses tasuma Euroopa ühenduste ametnike personalieeskirjade artikli 72 lõikes 1 sätestatud kindlustuse osamaksud. Osamaksud arvutatakse viimase üleminekutoetuse alusel, mida kohandatakse hilisemate muudatustega."

2. Määruse (EMÜ, Euratom, ESTÜ) nr 2290/77 [3] (nagu seda on viimati muudetud määrusega (Euratom, ESTÜ, EMÜ) nr 3822/81) [4] artikkel 12 asendatakse järgmisega:

"Artikkel 12

Kontrollikoja liige saab Euroopa ühenduste ametnike personalieeskirjadega ettenähtud sotsiaalkindlustusskeemi kohaseid toetusi haiguse, kutsehaiguse ja tööõnnetuse korral, lapse sünnitoetust ja matusetoetust.

Esimest lõiku kohaldatakse ka kontrollikoja endiste liikmete suhtes, kelle suhtes kohaldatakse artiklis 8 sätestatud pensioniskeemi, artiklis 9 sätestatud üleminekutoetuste süsteemi või artiklis 11 sätestatud invaliidsuspensioniskeemi.

Euroopa ühenduste ametnike personalieeskirjades sätestatud sotsiaalkindlustusskeemi ei kohaldata riskide suhtes, mis on kaetud muude sotsiaalkindlustusskeemidega, mille alusel kontrollikoja endisel liikmel on õigus saada sama liiki ja sama suurt toetust.

Kontrollikoja endisel liikmel, kes on ametis olnud vähemalt 60. eluaastani või kel on õigus saada toetust artiklis 11 sätestatud invaliidsuspensioniskeemi kohaselt, säilib siiski piiranguteta õigus saada ametnike personalieeskirjade kohast haigushüvitist. Kui ta ei saa artiklis 8 sätestatud üleminekutoetust ning tal ei ole õigust saada hüvitist artiklis 9 sätestatud pensioniskeemi ega artiklis 11 sätestatud invaliidsuspensioniskeemi alusel, on kontrollikoja endine liige kohustatud tasuma poole selliste riskide katmiseks vajalikest osamaksudest. Osamaksud arvutatakse viimase üleminekutoetuse alusel, mida kohandatakse hilisemate muudatustega.

Kontrollikoja endine liige, kes lahkus ametist enne 60. eluaastat ja kellel ei ole artiklis 8 sätestatud üleminekutoetuse perioodi lõppemise ajal õigust saada hüvitist artiklis 9 sätestatud pensioniskeemi või artiklis 11 sätestatud invaliidsuspensioniskeemi alusel, võib säilitada õiguse saada käesoleva artikli teises ja kolmandas lõigus sätestatud toetust juhul, kui ta ei tööta tasustataval töökohal, mille kaudu talle laieneks muu riiklik ravikindlustusskeem. Sellisel juhul peab ta täies ulatuses tasuma Euroopa ühenduste ametnike personalieeskirjade artikli 72 lõikes 1 sätestatud kindlustuse osamaksud. Osamaksud arvutatakse viimase üleminekutoetuse alusel, mida kohandatakse hilisemate muudatustega."

Artikkel 2

1. "8. Komisjoni või Euroopa Kohtu liikme või endise liikme lesel ja ülalpeetavatel lastel on õigus saada haigushüvitist Euroopa ühenduste ametnike personalieeskirjade kohase sotsiaalkindlustusskeemi alusel, kui nad ei saa sama liiki ja sama suurt hüvitist mõne teise sotsiaalkindlustusskeemi alusel."

2. "8. Kontrollikoja liikme või endise liikme lesel ja ülalpeetavatel lastel on õigus saada haigushüvitist Euroopa ühenduste ametnike personalieeskirjade kohase sotsiaalkindlustusskeemi alusel, kui nad ei saa sama liiki ja sama suurt hüvitist mõne teise sotsiaalkindlustusskeemi alusel."

Artikkel 3

Käesolev määrus jõustub järgmisel päeval pärast Euroopa Ühenduste Teatajas avaldamist.

Seda kohaldatakse alates 12. detsembrist 1989.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 29. juuli 1991

Nõukogu nimel

eesistuja

H. Van Den Broek

[1] EÜT 187, 8.8.1967, lk 1.

[2] EÜT L 375, 31.12.1990, lk 1.

[3] EÜT L 268, 20.10.1977, lk 1.

[4] EÜT L 386, 31.12.1981, lk 4.

--------------------------------------------------